Longvosta kaprimulgo

La Longvosta kaprimulgo, Caprimulgus climacurus, estas birda specio de la familio de kaprimulgedoj (98 specioj), kiu vivas kaj reproduktiĝas en Afriko, noktula, insektovora birdo karakterizita per sia distinga longa vosto. Ĝi troviĝas tra kontinenta Afriko en malfermaj areoj, aridaj duondezertoj, kaj savanoj, kun oftaj vidaĵoj laŭlonge de vojoj.  

 Aspekto 
La Longvosta kaprimulgo varias de ĉirkaŭ 29–43 cm en grandeco kaj estas sekse dimorfa. Ĝi havas longan, laŭgradan voston, kaj sia grandeco gamas de 200-304 mm ĉe maskloj kaj 156-256 mm ĉe inoj. Ties plumaro estas ĉefe ruĝecbruna ĝis grizecbruna koloro, sed havas palajn bendojn (blankaj ĉe maskloj, sablokoloraj ĉe inoj) trans la antaŭflugilo, same kiel laŭ la malantaŭa rando de la flugilplumoj. La maskloj povas havi ankaŭ blankan gorĝan makulon kaj brunajn bekojn, krurojn kaj piedojn. Sekse nematura Longvosta kaprimulgo aspektas pli simila al ino, tamen ĝia plumaro tendencas esti pli pala.

La identigaj trajtoj de la Longvosta kaprimulgo estas similaj al tiuj de la Sveltvosta kaprimulgo (Caprimulgus clarus) kaj de la Kvadratvosta kaprimulgo (Caprimulgus fossii). Specife, kiam la Longvosta kaprimulgo ne reproduktiĝas aŭ pluŝanĝas, ties vostoj povas esti pli mallongaj. Tamen, tiuj specioj povas esti distingitaj ĉar ili tendencas troviĝi en ne-interkovritaj geografiaj areoj kaj ankaŭ havas malsamajn kantojn. La kanto de la Longvosta kaprimulgo estas kunmetita de rapida, altatona kaj daŭra turbado, kun frekvenco de proksimume 42-43 unuoj je sekundo, kio estas multe pli rapida ol kaj tiu de la Sveltvosta kaprimulgo (7-8.6 unuoj je sekundo) kaj la Kvadratvosta kaprimulgo (16-18 unuoj je sekundo). En regionoj kie la teritorio de la sveltvosta kaprimulgo geografie koincidas kun tiu de la Longvosta kaprimulgo, ambaŭ povas esti distingitaj ĉar la plumaro de la longvosta kaprimulgo estas relative pli ruĝa.   

La plumŝanĝa ŝablono laŭ kiu la longvosta kaprimulgo anstataŭas siajn primarajn plumojn estas tipa strategio inter kaprimulgoj, en kiu la primaraj estas anstataŭigitaj en malpliiĝanta maniero. Tamen, ĝiaj sekundaraj flugilplumoj ŝanĝiĝas laŭ relative nekutima maniero, kun du mudocentroj. Unu plumoŝanĝa centro komenciĝas per la plej ekstera sekundara plumo kaj mudas en ascenda maniero direkte al la kvina sekundara, dum la dua plumoŝanĝa centro komenciĝas je la naŭa sekundara kaj sekvas centrifugan plumon (de plej ekstera ĝis plej interna plumo). Oni taksis, ke la pluŝanĝado daŭros proksimume 70 tagojn. La plumoŝanĝo tendencas halti en la vintromezo.

 Taksonomio kaj sistematiko 
Diverseco ene de la specioj de kaprimulgo, inkluzive de la longvosta kaprimulgo, tendencas esti alta kaj genetike kaj morfologie, rezultigante multajn subspeciojn. Estas tri agnoskitaj geografie distingaj subspecioj de Longvosta kaprimulgo, C. c. climacurus, C. ĉ. sclateri kaj C. c. nigricans. La subspecio C. c. climacurus povas esti trovita de Maŭritanio ĝis Sudano, orienta Kongo kaj okcidenta Etiopio. C. c. sclateri povas esti trovita de Gvineo ĝis nordokcidenta Ugando. C. c. nigricans povas esti trovitaj en orienta Sudano kaj Etiopio en la Nila Valo. C. c. sclateri havas relative pli malhelan kaj pli ruĝan plumaron, kaj ties vosto estas malhelbruna supre kaj nigra sube. C. c. nigricans havas entute tre malhelan plumaron, kun klara nigra koloro sur ĝiaj supraj partoj intermetite kun blankaj makuloj. Lastatempaj rekonstruoj de la filogenio de la kaprimulgoj indikas ke la longvosta kaprimulgo estas plej proksime rilatita al la Kvadratvosta kaprimulgo. C. climacurus, kune kun C. fossii kaj C. clarus, estis antaŭe klasifikitaj sub aparta genro, konata kiel Scotornis.Han, Kin-Lan (2006). Molecular systematics of nightjars and nighthawks (Caprimulgidae) (Thesis). ProQuest 305298963

 Habitato kaj distribuado 
La Longvosta kaprimulgo troviĝas en la Afrotropiso en pluraj landoj de Afriko kiel Angolo, Benino, Burkino, Kameruno, Centrafrika Respubliko, Ĉado, Respubliko Kongo, Demokratia Respubliko Kongo, Eburbordo, Eritreo, Etiopio, Gabono, Gambio, Ganao, Gvineo, Gvineo Bisaŭo, Kenjo, Liberio, Malio, Maŭritanio, Niĝero, Niĝerio, Senegalo, Sieraleono, Sudano, Tanzanio, Togolando kaj Ugando. Ĝi troviĝas ĉefe en malfermaj areoj de la nordaj Afrotropisoj. Ĉi tio inkluzivas vojflankojn, savanojn, duonaridajn dezertojn kaj arbarajn maldensejojn de malaltaj teroj. Ĝi ofte povas troviĝas en la kompanio de la Longflugila kaprimulgo (Caprimulgus longipennis).

 Kutimaro kaj ekologio 

 Reproduktado 
La reprodukta sezono de la longvosta kaprimulgo varias laŭ geografia loko. La ovosezono estas de marto ĝis septembro en Gambio kaj Senegalo, majo ĝis aŭgusto en norda Niĝerio, januaro ĝis oktobro en suda Niĝerio, marto ĝis aŭgusto en Malio, marto ĝis junio en nordorienta Kongo kaj februaro ĝis aprilo aŭ aprilo ĝis junio en Orienta Afriko.  
Neniu nesto estas konstruita por la ovoj, prefere klara peceto de tero, proksimume 4 x 5 cm en grandeco, estas elektita. Nestolokoj inkludas nudan teron, malferman grundon, sablon, klarajn pecetojn inter ŝtonetoj aŭ folirubo, apud padoj, en densejo aŭ sub malgrandaj arbustoj en kampoj. La ovodemetado estas tipe de du ovoj. La ovoj estas elipsoidaj laŭ formo, senbrilaj en finpoluro kaj de koloraro varianta de blankeca, kremeca, sablokolora aŭ rozkolora - tipe kongrue kun la grundkoloro. Aldone, grizaj, griz-purpuraj kaj kaŝtanbrunaj makuloj kaj dika marmoro plenigas la surfacon de la ovo, plue helpante al kamuflado. La kovanta birdo emas ripozi plate sur la ovoj kun la palpebroj fermitaj.

 Manĝado 
Simila al tiuj de aliaj kaprimulgoj, la dieto de la longvosta kaprimulgo ĉefe konsistas el insektoj. Tiuj insektoj estas akridoj, formikoj, skaraboj, tineoj kaj flugilhavaj termitoj. La plej oftaj manĝejoj por la longvosta kaprimulgo estas areoj proksime de bovmigrovojoj, ĉevalmigrovojoj, kamelmigrovojoj, kamparo kaj ĝenerale liberaj areoj.
 Ofte, ĝi ripozas surgrunde kaj rapide flugas supren por kapti insektojn kiuj pasas tra ĝia vida kampo.
 Ĝi ankaŭ manĝas super malferma akvo aŭ marĉo, tipe ĉe trinkakvo. Ĝi trinkas akvon ŝvebante je iom post iom pli malaltaj altitudoj ĝis ĝi estas proksimume 20 cm super la akvosurfaco, kie ĝi baldaŭ post falas al la surfaco, trempas sian bekon kaj flugas for. Dum ĉasado super akvo aŭ inter arboj, ĝi daŭrigas flugon en rekta linio, tiam abrupte deturniĝas aŭ plonĝas por sia predo. La Longvosta kaprimulgo kutime konsumas sian predon dum sidas surgrunde, kaj foje escepte konsumas surterajn (prefere ol aerajn) insektojn. La longvosta kaprimulgo ankaŭ montras pliiĝon en krepuska manĝagado proksime de la novluno.  

 Voĉo 
Rilate al aliaj kaprimulgoj, la alvoko de la longvosta kaprimulgo estas pli rapida, pli alta, plilongigita trilo. Dum flugo, precipe en la procezo de kaptado de predo, la longvosta kaprimulgo ofte produktas "ĉukon" aŭ "ĉiuĉon".

 Konservostatuso 
La longvosta kaprimulgo estas listigita kiel malplej zorgiga laŭ la Ruĝa Listo de IUCN. Malgraŭ tio ke la grandeco de la populacio estas nekonata, ĝi okupas grandan teritorion, kie ĝia amplekso de ĉeesto estas taksita je 9 770 000 km². Tamen, homa agado, precipe vojtrafiko, estis grava mortiga faktoro por la longvosta kaprimulgo. Oni trovis, ke la longvosta kaprimulgo frekventas vojojn krepuske kaj nokte. Kun pliiĝanta vojtrafiko venas pliiĝanta vojrilata morteco, ĉar la longvosta kaprimulgo ofte estis observita kiel nekapabla flugi ekster la vojon for de alproksimiĝantaj veturiloj ĝustatempe por eviti esti batita. Rekomenditaj agoj por malaltigi ilian ĉevojan mortecon inkluzivas periodan hupadon, malrapidigi rapidecojn kaj ŝaltadon de la lumoj de veturiloj.

 Referencoj 

 Nightjars de Cleere kaj Nurney, 

 Eksteraj ligiloj 

 Longvosta kaprimulgo, eBird Identification

Kategorio:Kaprimulgoformaj
Kategorio:Birdoj de Afriko